**N á v r h**

**Všeobecne záväzné nariadenie**

**(Dodatok č.2)**

ktorým sa mení a dopĺňa

**Všeobecné záväzné nariadenie obce Závod**

**o rozsahu, spôsobe určenia a výške úhrady za sociálne služby poskytované**

**v Domove sociálnych služieb sv. Michala n. o.**

**zo dňa 18. júna 2014**

Obec Závod vydáva toto Všeobecne záväzné nariadenie, ktorým sa dopĺňa VZN obce Závod o rozsahu, spôsobe určenia a výške úhrady za sociálne služby poskytované v Domove sociálnych služieb sv. Michala n. o. zo dňa 18. júna 2014 a Príloha č. 1 k VZN.

**Článok 2**

**Odborné činnosti**

**Úhrada za poskytovanú sociálnu službu**

Článok 2 sa upravuje nasledovne:

1.Výška úhrady za pomoc pri odkázanosti fyzickej osoby, ktorá dovŕšila dôchodkový vek, na

pomoc inej fyzickej osoby a jej stupeň odkázanosti je minimálne IV., uvedený

v právoplatnom rozhodnutí o odkázanosti na sociálnu službu, sa stanovuje na 4,00 eur/deň.

2. Výška úhrady u fyzickej osoby, ktorá dovŕšila dôchodkový vek a poskytovanie sociálnych

služieb v tomto zariadení potrebuje z iných vážnych dôvodov sa stanovuje na 4,50eur/deň.

**Záverečné ustanovenia**

1. Toto všeobecne záväzné nariadenie – Dodatok č.2 – bolo schválené Obecným zastupiteľstvom v Závode dňa ......................., uznesením č. ......................
2. Súčasťou tohto všeobecne záväzného nariadenia – Dodatku č. 2 je Príloha č. l.
3. Toto všeobecne záväzné nariadenie – Dodatok č. 2 – nadobúda účinnosť dňom 1. 1. 2017.
4. Ostatné náležitosti tohto VZN zostávajú v platnosti.

Ing. Peter Vrablec

starosta obce

Návrh vyvesený dňa : 22. 11. 2016

VZN schválené dňa :

VZN vyvesené dňa:

**Príloha č. 1**

**K všeobecne záväznému nariadeniu o rozsahu, spôsobe určenia a výške úhrady za sociálne služby poskytované v Domove sociálnych služieb sv. Michala**

**I. Výška úhrady pre prijímateľa v prípade odkázanosti fyzickej osoby na pomoc inej fyzickej osoby / sadzba na deň podľa stupňa odkázanosti**

a) stupeň odkázanosti IV. – VI. ..................................................................................... 4,00 eur

b) dôchodca bez stupňa odkázanosti ............................................................................. 4,50 eur

**II. Výška úhrady za stravovanie na deň na fyzickú osobu**

a) stravná jednotka - racionálna strava ............................................................... 5,65 eur s DPH

b) stravná jednotka - diétna strava ...................................................................... 6,55 eur s DPH

**III. výška úhrady za bývanie na fyzickú osobu na mesiac**

a) dvojposteľová izba na 1 osobu ...............................................................................140,00 eur

b) trojposteľová izba na 1 osobu .................................................................................110,00 eur

c) trojposteľová izba na 1 osobu so sociálnym zariadením ..................................120,00 eur

d) dvojposteľová izba na 1 osobu so sociálnym zariadením ...................................150,00 eur

e) jednoposteľová izba na 1 osobu so sociálnym zariadením ....................................160,00 eur

**IV. Výška úhrady za pranie, upratovanie, žehlenie a údržbu šatstva a bielizne na deň na fyzickú osobu**

a) bežné upratovanie 1x denne, pranie a žehlenie, bežná údržba šatstva, prezliekanie posteľnej bielizne 1x za 14 dní .....................................................................................................1,50 eur

b) upratovanie nad rámec bežného upratovania, pranie a žehlenie, prezliekanie posteľnej bielizne nad rámec bežného údržby bielizne a šatstva .................................................2,00 eur

**V. Výška úhrady za nadštandardné činnosti na fyzickú osobu na mesiac**

a) vlastný televízny prijímač .......................................................................................... 3,00 eur

b) vlastný rádiový prijímač ............................................................................................ 1,00 eur

c) elektrický antidekubitný matrac ................................................................................ 3,00 eur

d) mobilný telefón .......................................................................................................... 1,00 eur

e) iné elektrospotrebiče .................................................................................................. 1,00 eur

f) vratný poplatok za vypravenie pohrebu v sume 450,00 EUR sa stáva vratným ku dňu skončenia pobytu fyzickej osoby v zariadení DSS sv. Michala n. o. V prípade ak pozostalí po zomrelom prijímateľovi sociálnych služieb nevystroja pohreb, vratný poplatok sa mení na nevratný a slúži zariadeniu na vystrojenie pohrebu zosnulého. Rozdiel medzi výškou vratného poplatku na skutočnými nákladmi na pohreb sa nestáva predmetom dedičského konania a zostáva zariadeniu DSS sv. Michala. Tento zostatok, ako i úroky z vratného poplatku sú vo vlastníctve zariadenia DSS s. Michala a  môžu byť použité výlučne na rozvoj a skvalitnenie poskytovania sociálnych služieb.

Obecné zastupiteľstvo obce Závod schválilo Prílohu č. 1 k VZN dňa ............... uznesením č. .............. spolu s Dodatkom č. 2 k VZN o rozsahu, spôsobe určenia a výške úhrady za sociálne služby poskytované v Domove sociálnych služieb sv. Michala

VZN (dodatok č. 2) spolu s Prílohou č. 1 nadobúda účinnosť dňom 1. 1. 2017.

Ing. Peter Vrablec, starosta obce